Държавен вестник, бр. 57, 2024 г., стр. 27

БРОЙ  57	
Д Ъ Р Ж А В Е Н  В Е С Т Н И К 	
СТР.  27   
– на север: от т. 12 по продължението на 
южната граница на сграда с идентификатор 
87374.537.29.1 и по нея до югоизточния ъгъл на 
сградата; оттам по права линия до най-северна­
та точка на ПИ с идентификатор 87374.537.31 за 
затваряне на полигона.
Координатен регистър на проектните точки
Кадастрална координатна система БГС 2005
№
X (m)
Y (m)
8.
4706150.44
582996.07
9.
4706116.33
582960.87
10.
4706116.13
582936.47
11.
4706144.66
582920.98
12.
4706189.12
582899.99
1.1.2.2. Териториален обхват на охранителна 
зона на единичната недвижима културна ценност:
– част от територията на ПИ с идентификатор 
87374.537.29, включително сгради с идентифика­
тори 87374.537.29.2 и 87374.537.29.3;
– част от територията на ПИ с идентификатор 
87374.537.35;
– част от територията на ПИ с идентификатор 
87374.537.36, и
– територията на ПИ с идентификатори 
87374.537.31, 87374.537.32, 87374.537.33 и 87374.537.34.
Площ на охранителната зона на ЕНКЦ – 
6718 кв. м.
2. Предписания за опазване:
2.1. Предписания за опазване на територията 
на ЕНКЦ:
1. Изисква се консервация, реставрация и 
адаптация на сградата за съвременна функция/
функции. Изисква се възстановяване на сградата 
в нейния автентичен вид по съхранената архив­
на документация и по детайли от място. Да се 
използват техники и технологии, материали, 
детайли, обработка, оцветяване и др., идентични 
на оригиналните. Изисква се възстановяване на 
първоначалната планова схема по съхранените 
архивни данни и въз основа на проучване на 
място, като се допускат минимални промени 
при адаптацията за съвременна функция/функ­
ции. Изисква се оформянето на интериора да е 
съобразено с архитектурните характеристики на 
сградата – по архивни данни и/или по аналогия.
2. Не се допуска монтиране на технически 
елементи (ел. табла, антени, прожектори, възду­
ховоди и др.) по фасадите и покрива на сградата. 
Външните тела на климатиците да се монтират 
на подходящи места така, че да не се виждат от 
улиците. Местоположението и начинът на зак­
репване се доказват с проект.
3. Допуска се поставяне на информационна 
табела за недвижимата културна ценност, както 
и табела за функцията/функциите на сградата. 
Размерите, оформянето, материалите, местопо­
ложението и начинът на закрепване на табелите 
се доказват с проект.
4. Изисква се устройването и оформянето на 
непосредствената среда на сградата да създават 
благоприятни условия за нейното физическо съх­
раняване, експониране и социализиране.
5. Изисква се съхраняване на тротоарите от 
северозапад, юг и югоизток на сградата – офор­
мящи острия ъгъл на старите улици Панайот 
Атанасов (сега Йордан Йовков) и Йордан Мишев. 
Изисква се тротоарите около цялата сграда да са 
с минимална ширина 1,50 м и с единно решение 
на настилките, съобразено с архитектурните ха­
рактеристики на сградата – ЕНКЦ.
6. Изисква се съхраняване на високите дър­
вета от северозапад на сградата или подмяната 
им. Изисква се изграждане на зелени площи с 
тревна, храстова и дървесна растителност от се­
вер и североизток на сградата. Да се използват 
традиционни за града растителни видове.
7. Не се допуска разполагане на реклами, 
информационни и монументално-декоративни 
елементи, преместваеми обекти и контейнери 
за боклук на територията на ЕНКЦ. Допуска 
се поставянето на пейки, кошчета за боклук, 
осветителни тела, чешмичка. Размерите, офор­
мянето, материалите, разполагането и начините 
на закрепване се доказват с проект.
8. Не се допуска паркиране в границите на 
ЕНКЦ.
9. Всички дейности за реконструкция, обзавеж­
дане и др. на територията на ЕНКЦ се извършват 
въз основа на единен проект за цялата територия.
2.2. Предписания за опазване на охранителната 
зона на ЕНКЦ:
1. Изисква се всички намеси в охранителната 
зона на ЕНКЦ да създават благоприятни усло­
вия за физическо съхраняване на сградата, за 
безпрепятствен достъп до нея и за визуалното є 
възприемане от всички посоки.
2. Изисква се съхраняване на съществуващите 
части от старата улична мрежа в обхвата на ох­
ранителната зона – сегашната ул. Йордан Йовков 
(бивша Панайот Атанасов) и зоната на сливане 
с бившата ул. Йордан Мишев – острия ъгъл, на 
който е разположена Къща Парахода.
3. Допуска се съхраняване на съществуващите 
паркинги и плочници или тяхното преустройство. 
Допуска се съхраняване на видовете настилки на 
улиците, паркингите и плочниците или подмяната 
им. Дейностите се извършват по единен проект 
за цялата територия на охранителната зона.
4. Изисква се съхраняване и поддържане на 
съществуващите зелени площи.
5. Изисква се благоустрояване на терито­
рията чрез изграждане и поддържане на ново 
озеленяване:
– на плочника в ПИ с идентификатор 
87374.537.29, южно от жилищния блок;
– улично озеленяване с дървесна растителност 
на ул. Йордан Йовков;
– зелени екрани около паркингите и местата за 
разполагане на контейнерите за боклук – ограж­
дане с храстова растителност и др.
6. На територията на охранителната зона да 
се използват традиционни за града растителни 
видове.
7. Не се допуска ново строителство. Не се 
допуска пристрояване и надстрояване на същест­
вуващите сгради.